****

**DAUGAVPILS PILSĒTAS PAŠVALDĪBA**

Reģ. Nr. 90000077325, K. Valdemāra iela 1, Daugavpils, LV-5401, tālr. 65404344, 65404365, fakss 65421941

e-pasts: info@daugavpils.lv www.daugavpils.lv

**L Ē M U M S**

Daugavpilī

2021.gada 14.oktobrī **Nr.669**

(prot. Nr.41, 32.§)

**Par zemes vienības, kadastra apzīmējums 0500 001 2306,**

**Rīgas ielas 26 rajonā, Daugavpilī, daļas nomas tiesību izsoli**

Pamatojoties uz likuma “Par pašvaldībām” 21.panta pirmās daļas 27.punktu, Publiskas personas finanšu līdzekļu un mantas izšķērdēšanas novēršanas likuma 2.panta pirmo daļu, 3.panta 2.punktu, Ministru kabineta 2018.gada 19.jūnija noteikumu Nr.350 "Publiskas personas zemes nomas un apbūves tiesības noteikumi" 32.punktu, 40.punktu, ņemot vērā Daugavpils pilsētas pašvaldības (turpmāk – Pašvaldība) Pilsētbūvniecības un vides komisijas 2021.gada 18.maija sēdes protokola izrakstu Nr.8, Daugavpils pilsētas pašvaldības dzīvojamo māju privatizācijas un īpašuma atsavināšanas komisijas 2021.gada 15.septembra sēdes protokola izrakstu Nr.7,

ievērojot Daugavpils pilsētas domes (turpmāk – Dome) Īpašuma un mājokļu komitejas 2021.gada 7.oktobtra atzinumu un Domes Finanšu komitejas 2021.gada 7.oktobra atzinumu, atklāti balsojot: PAR – 13 (I.Aleksejevs, P.Dzalbe, A.Elksniņš, A.Gržibovskis, L.Jankovska, I.Jukšinska, V.Kononovs, N.Kožanova, M.Lavrenovs, I.Prelatovs, V.Sporāne-Hudojana, M.Truskovskis, A.Vasiļjevs), PRET – nav, ATTURAS – nav, **Daugavpils dome nolemj:**

1. Nodot iznomāšanai Daugavpils pilsētas pašvaldības īpašumā esošās zemes vienības, kadastra apzīmējums 0500 001 2306, Rīgas ielas 26 rajonā, Daugavpilī, daļu 36 m2 platībā (turpmāk - Zemesgabals) bez apbūves tiesības uz 5 (pieciem) gadiem, vasaras terases izvietošanai un uzturēšanai ar piesaisti sabiedriskās ēdināšanas pakalpojumu sniegšanas vietai (katra gada laika posmā no 1.jūnija līdz 31.augustam), rīkojot mutisku nomas tiesību izsoli.

2. Apstiprināt Zemesgabala nomas tiesību izsoles sākuma maksu 32 EUR (trīsdesmit divi eiro) mēnesī.

3. Apstiprināt Zemesgabala nomas tiesību izsoles noteikumus.

4. Izveidot Zemesgabala nomas tiesību izsoles komisiju šādā sastāvā:

Komisijas priekšsēdētājs: A.Nikolajevs, Pašvaldības Īpašuma pārvaldīšanas departamenta

Nekustamā īpašuma nodaļas vadītājs;

Komisijas priekšsēdētāja A.Kozinda, Pašvaldības Īpašuma pārvaldīšanas departamenta

vietnieks: Īpašuma uzskaites daļas vadītājs;

Komisijas locekļi: E.Kavševiča-Semjonova, Pašvaldības Īpašuma pārvaldīšanas departamenta juriste;

I.Ilarionova, Pašvaldības Īpašuma pārvaldīšanas departamenta

Nekustamā īpašuma izvērtēšanas vecākā speciāliste;

A.Eisāne, Pašvaldības Īpašuma pārvaldīšanas departamenta

speciāliste neapbūvētas zemes nomas jautājumos.

5. Izsoles komisijai veikt Zemesgabala nomas tiesību izsoli, pamatojoties uz šim lēmumam pievienotajiem izsoles noteikumiem.

6. Izsoles komisijai parakstīt Zemesgabala nodošanas un pieņemšanas aktu.

Pielikumā: Izsoles noteikumi ar pielikumiem.

Domes priekšsēdētājs *(personiskais paraksts)* A.Elksniņš